**Z á p i s n i c a  z  26. zasadnutia OZ konaného dňa 09.08.2018**

Prítomní: podľa prezenčnej listiny

Návrh programu:

Návrh programu:

1. Otvorenie zasadnutia

2. Oboznámenie s programom verejného zastupiteľstva a jeho schválenie

3. Určenie zapisovateľa a overovateľov zápisnice

4. Zvolenie návrhovej komisie

5. Kontrola plnenia uznesení

6. Zhodnotenie obdobia od posledného OZ

7. Zrušenie nájomnej zmluvy p. Bezdek , uzatvorenie novej zmluvy

8. Schválenie úväzku starostu a počtu poslancov

9. Určenie platu starostu

10. Altánok – detské ihrisko

11. Diskusia, iné

12. Schválenie uznesení

13. Ukončenie

**1.** Zasadnutie otvorila a viedla starostka Edita Sivová. Privítala všetkých prítomných.

**2.** Prítomných oboznámila s programom a tento predložený program bol schválený.

**3**. Za zapisovateľa bola určená p. Magdaléna Kobydová a za overovateľov p. Tomáš Hurár a Dušan Šprtka.

 **4.** Do návrhovej komisie boli navrhnutí a zvolení nasledovní poslanci: p. Magdaléna Kobydová, Tomáš Hurár, Miloš Jakab

**5.** Doteraz prijaté uznesenia sú plnené.

**6.** Príhovor starostky – bolo zhodnotené obdobie od posledného zastupiteľstva – viď príloha.

**7.** Starostka predložila žiadosť p. Bezdeka o ukončenie nájomnej zmluvy aj s príslušnými dodatkami k 30.06.2018. Zároveň žiadosť o uzatvorenie novej nájomnej zmluvy s novými podmienkami.

Nájomná zmluva s príslušnými dodatkami končila jedno mesačnou výpovednou lehotou, čo bolo menovanému oznámené. Bola predložená na schválenie nová zmluva s p. Bezdekom, kde sú stanovené iné podmienky platenia. Obecné zastupiteľstvo uvedenú schválilo.

**8**. Starostka oboznámila Obecné zastupiteľstvo, že pre nové volebné obdobie, pre roky 2019 až 2022 musí obecné zastupiteľstvo v zmysle zákona o obecnom zriadení č. 369/1990 Zb. v znení neskorších predpisov určiť rozsah výkonu funkcie starostu a stanoviť počet poslancov. Predložený návrh – úväzok starostu 100% a počet poslancov 5 obecné zastupiteľstvo schválilo.

**9**. V zmysle zákona SNR č. 369/1990 Zb. o obecnom zriadení v znení neskorších predpisov obecné zastupiteľstvo určuje plat starostu. Tento sa vypočíta podľa priemernej nominálnej mzdy, ktorú vyhlasuje ŠÚ SR za predchádzajúce obdobie a počtu obyvateľov, plus 10%. Predložený návrh obecné zastupiteľstvo schválilo.

**10**. Starostka predložila obecnému zastupiteľstvu na schválenie do budúcna vybudovanie altánku za podmienky, že budeme mať na to finančné prostriedky. Obecné zastupiteľstvo návrh schválilo za uvedených podmienok.

**11.** Poslanci sa do diskusie zapojili spoločne. Rozoberali sa témy ako sú blížiace sa voľby a čo je ešte nutné spraviť do budúcna.

**12**. Všetky uznesenia k bodom programu č. 2, 4, 7, 8, 9, 10 boli schválené obecným zastupiteľstvom v plnom rozsahu.

**13**. Starostka poďakovala všetkým prítomným za účasť a Obecné zastupiteľstvo ukončila.

Zapisovateľka: Magdaléna Kobydová

Overovatelia: Tomáš Hurár , Dušan Šprtka

 Edita Sivová Starostka obce